Matola
Matola je grad u južnom Mozambiku, i smješten je dvanaest kilometara prema zapadu od glavnog grada države, Maputa. Matola je glavni grad provincije Maputo i ima svoju izabranu općinsku vlast od 1998. godine. U gradu se nalazi luka kao i najveća industrijska zona u Mozambiku. Prema popisu iz 2007. godine broj stanovnika Matole je 675.422 , dok procjena iz 2010. godine daje broj od 757.753 stanovnika.